# 1. számú melléklet

# **A 2022/2023. tanévi nemzeti felsőoktatási ösztöndíj**

# **odaítélésének pontozási szempontjai az ELTE TTK-n**

**Minimumfeltételek**

- A kreditekkel súlyozott tanulmányi átlag az utolsó két aktív félévben legalább 4,51.

- Ugyanebben a két aktív félévben a teljesített kreditek száma legalább 55.

*A 2022. június 28-ig sikeres záróvizsgát tevő és az ELTE mesterképzésére felvételiző végzős alapszakos hallgatók esetében:*

- A kreditekkel súlyozott tanulmányi átlag az utolsó két aktív félévben legalább 4,51.

- Ugyanebben a két aktív félévben a teljesített kreditek száma legalább 45.

*Osztatlan tanárképzésben az összefüggő egyéni iskolai gyakorlatukat a mintatantervük szerinti félévben, a 2022/2023-as tanévben megkezdő hallgatók esetében:*

- A kreditekkel súlyozott tanulmányi átlag az utolsó két aktív félévben legalább 4,51.

- Ugyanebben a két aktív félévben a teljesített kreditek száma legalább 40.

Amennyiben a pályázó korábban már elnyerte a Nemzeti Felsőoktatási Ösztöndíjat, akkor csak a legutóbbi elnyert pályázat óta nyújtott tevékenysége számít be az értékelésbe.

**A minimumfeltételt teljesítő hallgatók az alábbi pontokat kapják**

**I. Tanulmányok maximum 50 pont**

***Tanulmányi átlag alapján* *maximum 50 pont***

pontszám=(átlag-4,5)x100

(az átlag a két félév együttesen számolt kreditekkel súlyozott átlaga)

**II. Szakmai tevékenység maximum 250 pont**

a) ***TDK és versenyek alapján*  *maximum 100 pont***

(Egy kutatásról készült dolgozat csak egyszer számít, a kedvezőbb pontozással)

OTDK 1. díj: 100

OTDK 2. díj: 90

OTDK 3. díj, ill. kari TDK 1. díj: 80

OTDK dicséret, ill. kari TDK 2. díj: 70

OTDK részvétel, ill. kari TDK 3. díj: 50

kari dicséret: 30

TDK dolgozat beadása: 20

A nemzetközi, rangos országos, egyetemi, kari, szakterületi versenyeken elért eredményért járó pontokat az 2. számú melléklet tartalmazza.

A fel nem sorolt versenyeken elért eredményeket az Intézet pontozza, A pontozást az Intézetek által megadott versenyekhez hasonlóan, azokhoz a versenyekhez viszonyítva kell elvégezni.

A középiskolai tanulmányok alatt elért versenyeredményekért nem jár pont.

b) ***Szakmai*** ***publikációk*** ***maximum 100 pont***

* az MTMT-ben szereplő lektorált (peer review) szakmai folyóiratban megjelent vagy közlésre elfogadott cikk
  + idegen nyelven 30
  + magyar nyelven 20
* nemzetközi tudományos preprint szerverre feltöltött idegen nyelvű publikáció

20

* nem lektorált szakmai folyóiratban megjelent, vagy tudományos ismeretterjesztő témájú közlemény  egyenként 10, összesen legfeljebb 20

Nem lektorált szakmai folyóiratban, vagy preprint szerveren megjelent, vagy tudományos ismeretterjesztő témájú publikáció, vagy egyéb vitás kérdés esetében a közlemény szakmai teljesítményként való elfogadásáról a Tanulmányi és Oktatási Bizottság dönt, véleménykülönbség esetén titkos szavazással.

Tíznél több szerzős publikációk esetén a pontszám feleződik, kivéve, ha a pályázó (megosztott) első vagy utolsó (levelező) szerzője a tanulmánynak.

* nemzetközi konferencián előadás vagy poszter 15
* magyar nyelvű konferencián, ankéton előadás vagy poszter

(kivéve a II. a) pontban beszámított teljesítményt) 10

* Eötvös vagy Bolyai konferencián előadás vagy poszter 10
* könyvfejezet idegen nyelven 20
* könyvfejezet magyar nyelven 15

***c) további szakmai, valamint szakmai közéleti tevékenység*** ***maximum 50 pont***

* ***szakmai tevékenység (***5 – 20 pont)
  + hagyományos módon nem publikálható, szakmai eredményt létrehozó kutatásban (például szabadalom, sikeres termékfejlesztés) való igazolt részvétel, a részvétel jellege és az elvégzett egyéni munka alapján
* ***szakmai közéleti tevékenység*** (tevékenységenként 5 pont)
  + Szakmai rendezvényeken (pl. Kutatók éjszakáján, Föld napja, Alkímia ma, Felfedezők Napja stb.) szakmai részvétel (például kísérletek bemutatása, szakmai bemutató vagy előadás tartása)
  + részvétel szakmai konferencia szervezésében
  + szakfolyóirat készítésében való közreműködés
* ***szakkollégiumi tagság*** (szakkollégiumonként 5 pont/maximum 10 pont)
* ***rendszeres, nem egyetemi oktatási szakmai tevékenység***

*egy féléven keresztül heti 2 óra oktatásnak megfelelő tevékenységért:* 50 pont

(a pontszám a tevékenységgel időarányos, maximum 50 pont)

* ***az alábbiakért egyenként 5 pont, maximum 20 pont kapható***
* közoktatással, közművelődéssel kapcsolatos aktív tevékenység
* általános iskolai és középiskolai oktatással kapcsolatos kisebb „besegítés"
* szakmai tábor,
* szakmai verseny szervezése,
* iskolai szakkör, (alkalmi; ha rendszeres, akkor a rendszeres kategória szerint)
* szakmai népszerűsítő előadások,
* KöMaL-javítás stb.

d) ***Egyetemi oktatási tevékenység*** ***maximum 50 pont***

* **egyetemi oktatásban való aktív részvétel** legalább egy teljes szemeszterben, rendszeresen

*egy féléven keresztül heti 2 óra oktatásnak megfelelő tevékenységért:* 50 pont

(a pontszám a tevékenységgel időarányos, maximum 50 pont)

* **az alábbiakért egyenként 5 pont, maximum 20 pont kapható**
* kisebb eseti „besegítés" az egyetemi oktatásba (gyakorlatok előkészítése, részvétel gyakorlatok lebonyolításában, dolgozatjavítás)
* konzultáció
* oktatási segédanyag összeállítása,
* bemutató gyűjtemények rendezése,
* demonstrátori feladatok ellátása

**III. Nem szakmai, közéleti, sport és egyéb tevékenység maximum 50 pont**

A HÖK elbírálása alapján (3. számú melléklet).

**Összesen maximum: 350 pont.**

Pont csak a **megfelelően igazolt teljesítésre** adható. Minden igazolást külön sorszámozva kell csatolni a pályázati anyaghoz, a feltöltött fájl neve minden esetben utaljon a dokumentum sorszámára és a feltöltött fájl tartalmára. **Hiánypótlásra nincs lehetőség**. Olyan tevékenységre, amelyre a képzés során kredit jár, nem adható pont.

Az egyes kategóriáknál szereplő maximális pontszám akkor sem léphető túl, ha a kategórián belül felsorolt rész-kategóriák alapján járó pontszámok összege ennél nagyobb.

A pályázó feladata a pályázathoz szükséges igazolások beszerzése. Minden tevékenységet külön-külön, hiteles dokumentummal kell igazolni. A dokumentum a tevékenységet igazoló aláírásával válik hitelessé. (Az aláírást az igazoló hivatalos postafiókjából indított levele helyettesítheti.) Hiteles igazolás nélkül a tevékenységre nem adható pont. (HKR 110. § (6))

**Megfelelő\* igazolás:**

* **TDK és OTDK:** oklevél fénymásolat, vagy link a hivatalos eredménylistához
* **versenyek:** oklevél fénymásolat, vagy a verseny szervezője által kiállított igazolás, vagy link a hivatalos eredménylistához
* **szakmai publikációk:** 
  + a publikáció első oldala (elektronikus publikáció esetén a címtől az absztrakt, vagy az első bekezdés végéig), vagy link a publikáció eléréséhez,
  + elfogadott publikáció esetében a folyóirat hivatalos befogadó nyilatkozata,
  + konferencián való részvételt igazoló lap, a konferencia programjának aktuális része, vagy link a konferencia eléréséhez,

Ugyanazon tudományos eredmény különböző prezentálásáért (például cikk és konferencián előadása) csak egyszer adható pont.

* **további szakmai tevékenység:** kizárólag írásos mű, vagy dokumentumokkal alátámasztott igazolás (a kutatásvezető igazolása és a pályázó tevékenységének rövid leírása),
* **szakmai közéleti tevékenység:** az elvégzett tevékenység rövid, maximum 2 mondatos leírás arról, hogy a pályázó mit és mennyi ideig végzett (igazolás a szervezőktől, vagy folyóirat, konferencia anyagon való megjelenésről másolat),
* **rendszeres, nem egyetemi oktatási szakmai tevékenység:** az elvégzett tevékenység rövid leírása arról, hogy a pályázó mit és mennyi ideig végzett (iskolai igazolással),
* **egyetemi oktatási tevékenység:** az elvégzett tevékenység rövid leírása arról, hogy a pályázó mit és mennyi ideig végzett (oktatói igazolással).

\* Az igazolás megfelelősségének további feltétele, hogy annak kiállítója (az OTDK, TDK és versenyek kivételével) a pályázótól független személy legyen. Nem tekinthető függetlennek az a személy, aki a pályázó Ptk. 8:1. § (1) bek. 2. pont szerinti hozzátartozója (hozzátartozó a közeli hozzátartozó – azaz a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér –, valamint az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa), illetve a pályázóval vagy közeli hozzátartozójával irányítási, függelmi viszonyban áll.

A pályázat leadásához kijelölt dokumentumok hiányában a pályázat elutasításra kerül. (HKR 110. § (7))

Budapest, 2022. május 31.